Odense Adresse-Contoirs Efterretninger, 1848-10-09
Odense. Vi have erholdt Hamborgerblade af 4 og 5de. J den preussiske Nationalforsamlings Møde stillede Rodbertus følgende Andragende angaaende det danske tydske Spørgsmaal: "Forsamlingen erklærer, at den med Hensyn til Jndførelsen af en provisorisk Centralmagt for Tydskland ved Loven af 28 Juni d. A. næret den Overbeviisning, at den kgl. Regjering pligtskyldigst og kraftigt vil bidrage til Udførelsen af Centralmagtens og den tydske Nationalforsamlings Beslutninger i de nye truende Forviklinger i det danske Spørgsmaal." Parrisius fordrede en motiveret Dagsorden, der gik ud paa Preussens Tilslutning til Centralmagten, ikke alene i det danske, men i alle Spørgsmaal. Om denne "delikate" Sag førtes en vidtløftig Diskussion, hvori næsten alle Forsamlingens Notabiliteter deeltoge. Det var dog kun venstre Centrum, for hvem denne Sag stod som et Hovedspørgsmaal (ved den anden navnlige Afstemning savnedes over 100 Medlemmer), thi Venstre har aldeles opgivet Frankfurt, ligesom Venstre i Frankfurt selv, eller i det mindste dens Førere, som Ruge o.A., uden Tvivl ville forlade Nationalforsamlingen. Den motiverede Dagsorden forkastedes med 181 St. mod 137, hvorimod Rodbertus's Andragende antoges med 275 mod 17 Stemmer. - Det hedder nu fra Kiel af 3die, at Dhrr. Preusser, Boysen, Heinze og Reventlow Jersbek, der efter Forlydende skulle danne den nye midlertidige Regjering i Hertugdømmerne, selv maae vælge sig en Præsident blandt de mellem Danmark og Preussen aftalte Mænd, denne Regjering vilde da indføres af Stedmann og anerkjendes af "Landsforsamlingen", hvorpaa den sidste vilde opløse sig indtil videre. Fremdeles fortælles, at Kherre Reeds skulde have yttret, at den kgl. Jmmediatkommission var at ansee som ophævet. - Fra Meklenborg vil Man vide, at der gjennem den engelske Gesandt er forespurgt i Kjøbenhavn om den danske Regjering vilde modtage et Besøg af Syndikus Bank som Centralmagtens Afsending, og at Svaret skal have været meget tilfredsstillende, og der tilføies, at efter Forlydende den danske Regjering skal have viist den Artighed at ville sende et Skib til Als for at afhente Afsendingen der, og derved spare ham Qvarantainen, ligesom endelig ogsaa paastaaes, at Udsigterne til en fredelig Udjævning af de med Hensyn til Vaabenstilstandskonventionen tilbagestaaende Differentser synes gode fra alle Kanter, strax efter at Udjævningen havde fundet Sted, vilde Fredsunderhandlingerne begynde i London. Landsforsamlingen i Kiel har i den senere Tid beskjæftiget sig meget levende med Diskussionen af Oprørsloven (i Neumünster og flere Steder skal der atter have været republikanske Bevægelser) og Kommunevæsenet. Den prov. Regjering har den 3de forladt Rendsborg; et Fakkeltog om Aftenen iforveien maatte opgives formedelst det ugunstige Veir. Francke er reist tilbage til Frankfurt, hvor han tillige skal fungere som Holsteens Befuldmægtigede ved Centralmagten. "Dithm. Zeit." lader sig meddele, at de augustenborgske Godser paa Als administreres for hertugelig Regning, at den augustenborgske Sølvskat blot er bortført til Kjøbenhavn for at sikkre den hertugelige Eiendom og at Kongen ved sin Nærværelse paa Als har svaret en Deputation fra Magistraten i Sønderborg, der bad om at Godset Langenvorwerk maatte lægges til Staden, at han ikke kunde bortgive hvad der ikke tilhørte ham. De danske Krigskibe have den 4de forladt Cuxhaven. - Welcker er den 3die ankommen fra Stockholm til Lybek. J Brunsvig og Bayern ruster Man sig med overordentlig Jilsomhed. Efterretningen om Fyrstinden af Waldecks Flugt erklæres nu for ugrundet. J Siegmaringen hersker fuldkommen Anarki Struves Sag paadømmes ikke af Standretten, men er henviist til den sædvanlige Rettergang. - J Disseldorf er den glødende Republikaner, Digteren Feiligrath, frikjendt af Edsvorneretten; han førtes i Triumph igjennem Gaderne; hele Befolkningen fulgte med og Damerne tilkastede ham Krandse og Blomster. "O. P. A. Zeitg." vil af god Kilde vide, at de diplomatiske Forhold mellem Frankfurt og Paris nu ere ordnede og "Wes. Zeitg." taler om et Cirkulaire, hvori Centralmagten opfordrer de enkelte tydske Regjeringer til at tilbagekalde deres politiske Agenter ved tydske og udenlandske Hoffer, da det diplomatiske Samqvem for Fremtiden vilde haandhæves af Centralmagten. Frankfurterforsamlingen har voteret en Taksigelse til Wrangel. - Samme Forsamling har ladet opplante en tydsk Grændsepæl paa Stelvio (Tyrol). Den østerrigste Krigsminister har udtalt sig imod de reaktionaire Bestræbelser i Armeen. Endnu stedse er Man uden bestemte Efterretninger og Jellachichs Foretagender i Ungarn, snart hedder det, at Kroaterne ere slagne, snart at de staae ikke langt fra Ofen og Pesth. Berl. Nachr. vil vide, at Keiseren har udnævnt Jellachich til Generalkommandant i Ungarn. - Processen mod de engelske Chartister er endt; for 5 lyder Dommen paa livsvarig Deportation og for 23 paa toaarigt Fængsel og Kaution for god Opførsel i 5 Aar. - Den franske Forfatningskommittee har med 10 mod 4 Stemmer erklæret sig for, at Republikens Præsident ikke skal vælges af Nationalforsamlingen men ved almindelig direkte Afstemning af hele Nationen (Man vil heri see Fare for Republiken.)¬